شه‌فه‌ق نيوز/ عه‌تر يه‌كيگه‌ له‌ گرينگترين شيوازه‌يل گوزارشكردن ئافره‌ت ئه‌را ئاماده‌بوين و كه‌سايه‌تيه‌گه‌ى و هه‌ر له‌ڕى ئه‌وه‌يشه‌و هه‌وڵ وه‌ده‌سهاوردن گرينگى ده‌ورگردى ئه‌ياد وه‌ خوه‌ى، وه‌لێ چوين عه‌تر گونجياگ هه‌ڵوژنێد؟
كاريگه‌رى عه‌تر له‌ كه‌سيگه‌و ئه‌را كه‌سيگ تر جياوازه‌،ئه‌ويش وه‌گووره‌ى كيمياى له‌ش و ئه‌و ئفرازه‌يله‌ ك له‌گشت كه‌سيگه‌و ده‌رئه‌چێد، هه‌ر وه‌و خاتريشه‌ بايه‌سه‌ مقه‌يه‌ت بوێد له‌بان په‌ياكردن عه‌تر تايبه‌ت وه‌ خوه‌د و ئه‌و عه‌تره‌ وه‌ل سروشت پووسد گونجيه‌ێد و عه‌تر وه‌ گووره‌ى حاڵه‌ت ده‌روينى خوه‌د هه‌ڵوژن.
جى باسه‌، شاره‌زايه‌يليش باس له‌وه‌ كردنه‌ ك نه‌بايه‌د عه‌تر فريه‌يگ برشنێده‌ بان له‌ش خوه‌د، به‌ڵكوو بايه‌سه‌ فريه‌ وه‌ ئارام وه‌كارى بارێد و ته‌نانه‌ت رينمايى ئه‌وه‌يش كردنه‌ له‌ تاوسان عه‌تر له‌بان جنگه‌يلد نه‌ڕشنێد.
